Карлос Вела

Карлос Альберто Вела Гарридо (; 1 наурыз1989, Канкун, Кинтана-Роо, Мексика) — мексикалық футболшы,  «Лос-Анджелес» футбол клубы мен Мексика Ұлттық футбол құрамасының шабуылшысы.

 Карьерасы 

 Клубтық 
2002 жылдан "Гвадалахара" командасының жастар клубында ойнай бастады. Оның бойындағы талантты байқаған Еуропаның бірнеше топ-клубтары Веланы өздеріне қосып алуға әрекеттенеді де, Лондонның "Арсенал" клубы бәрінен жылдамдық жасап, 2005 жылы 16 жасында-ақ Веланы сатып алады. 2012 жылға дейін "Арсеналға" тиесілі футболшы болғанымен, түрлі клубтарға жалға беріліп жатты. 

2005-08 жылдары Испанияның "Сельта", "Саламанка", "Осасуна" клубтарында доп теуіп, 2008/09 жылғы маусымның қарсаңында "Арсеналға" қайта оралды. 2008 жылы 30 тамыз күні "Ньюкаслға" қарсы ойында тұңғыш рет лондондық клуб сапында ресми ойында алаңға шықты. Тұңғыш голын сол жылы 23 қыркүйек күні Англия кубогында "Шеффилд Юнайтедтің" қақпасына соқты. 

2011/12 жылғы маусым қарсаңында "Реал Сосьедадқа" жалға кетті. Бір маусымнан соң испандық клуб Веланы түпкілікті өздеріне қосып алды да, "Арсеналдан" біржола қол үзді. "Реал Сосьедадта" бес маусым табан аудармай ойнап, 2017 жылы "Лос Анджелес" клубына ауысты.

 Құрама 
Ұлттық құрамада 2007 жылдан бері ойнап келеді.  2010, 2018 жылғы әлем чемпионатына барған 23 мексикалық футболшының тізіміне ілікті. 2018 жылғы әлем чемпионатының екінші турында Оңтүстік Кореяның қапасына гол соғып есеп ашты. Бұл ойында Мексика 2:0 есебімен жеңіске жетті. 

 Жетістіктер 
 Командалық 
 Жастар арасындағы (17) әлем чемпионы: 2005
 КОНКАКАФ кубогы: 2009

 Жеке 
 Жастар арасындағы әлем чемпионатының мергені: 2005

Сілтемелер
 Профилі 

Санат:Мексика футболшылары 
Санат:Гвадалахара ФК ойыншылары 
Санат:Арсенал Лондон ФК ойыншылары
Санат:Сельта ФК ойыншылары 
Санат:Саламанка ФК ойыншылары 
Санат:Осасуна ФК ойыншылары 
Санат:Вест Бромвич Альбион ФК ойыншылары 
Санат:Реал Сосьедад ФК ойыншылары 
Санат:Лос-Анжелес ФК ойыншылары
Санат:Мексика Ұлттық футбол құрамасының ойыншылары
Санат:Футболдан Солтүстік Америка чемпиондары